सीमावर्ती बदमाशों से मिले हैं कई नेता
सीमावर्ती राज्य से आने वाले बदमाशों व उनका साथ देने वाले जयचंदों पर कार्रवाई की मांग को लेकर एक व्यापारी प्रतिनिधि मंडल सांसद सुधीर गुप्ता से मिला।
शुक्रवार दोपहर में व्यापारियों का एक प्रतिनिधि मंडल सांसद गुप्ता के निवास पर पहुंचा। यहां उन्होंने में बताया राजस्थान से आने वाले बदमाश यहां पर व्यापारियों की जमीन पर कब्जा, अवैध वसूली व तस्करी जैसे अपराध में लिप्त है। इन बदमाशों को यहां रहने वाले लोग ही संरक्षण प्रदान करते हैं। इनमें कई लोग राजनीतिक पार्टियों के भी हंै। वे यहां के व्यापारियों की कमजोरी बताते हैं। जिससे बदमाश हावी होते रहते हैं। पिछले दिनों डायमंड ज्वेलर्स संचालक पर दो बार हुए हमले व इससे पहले ठन्ना हत्याकांड इसका उदाहरण है। डायमंड ज्वैलर्स संचालक पर हुई फायरिंग में आरोपी शाहरुख को पुलिस ने कयूम लाला के घर से गिरफ्तार किया। लेकिन कयूम लाला पर कोई कार्रवाई नहीं की। जबकि नीमच में हुई फायरिंग के समय कयूम लाला भी मौके पर था। संसदीय क्षेत्र में लालाओं का खौफ खत्म करने के लिए बदमाशों के साथ साथ जयचंदों पर भी कार्रवाई की जाना चाहिए। इस दौरान गोपाल पटवा, पुष्पेंद्र भावसार, अनिल सोनी, संजय लोढ़ा, जितेंद्र पंड्या, युवराजसिंह, हेमंत बुलचंदानी सहित व्यापारी मौजूद थे।
व्यापारियों से चर्चा करते हुए सांसद सुधीर गुप्ता। उन्होंने बदमाशों पर ठोस कार्रवाई की मांग की।
मांग
awa_Deva hin_Deva hin_Deva hin_Deva hin_Deva